Publication: Magyar Közlöny
Issue: MK-2011-58 (Year: 2011, Number: 58)
Era: contemporary
Section: Ezt erõsíti meg, hogy a törvényhozó a 2009. évi LXXX. törvény 25. §-ával kapcsolatosan a törvény hatályba lépésével
Paragraph Index: 196

(3) bekezdése visszaható hatálya kimondásának, és annak a 2010. május 1. elõtt elrendelt kényszergyógykezelések felülvizsgálata során történõ alkalmazásának. Ugyanakkor a Btk. 2. §-ára történõ hivatkozás a büntetõjogi felelõsség kérdésének jogerõs lezárását követõen téves. A kényszergyógykezelés felülvizsgálata során a Btk. 2. §-ában írt idõbeli hatály érvényesülése fogalmilag kizárt. Az elkövetéskor, illetve az elbíráláskor hatályban lévõ törvény alkalmazása szempontjából kizárólag az elkövetési magatartás vizsgálható. Ez viszont a terhelt felmentésével és a kényszergyógykezelés elrendelésével a jogerõs határozat meghozatalával végérvényesen megtörtént. A cselekmény jogerõs elbírálása után tehát a Btk. 2. §-ában írtak vizsgálatára és alkalmazására már nem kerülhet sor, vagyis a kényszergyógykezelés felülvizsgálata során nem az idõbeli hatály dönti el az alkalmazandó jogszabályok körét. Az intézkedés – rendeltetésével magyarázható – sajátossága, hogy a törvény a Btk.-ban felsorolt büntetések és intézkedések közül kizárólag a kényszergyógykezelés végrehajtására írja elõ kötelezõen a rendszeres és folyamatos felülvizsgálatot. A Be. 566. §-ának (2) bekezdése szerint a bíróság a kényszergyógykezelés megkezdésétõl számított hat hónap letelte elõtt a kényszergyógykezelés szükségességét hivatalból felülvizsgálja. Ennek magyarázata kétség kívül az, hogy senki ne legyen szükségtelenül megfosztva személyi szabadságától. Ugyanakkor a 2010. május 1. elõtt elrendelt kényszergyógykezelések felülvizsgálata során továbbra is kizárólag a terhelt egészségügyi állapotára figyelemmel lehet dönteni az intézkedés megszüntetésérõl. II. A 2010. május 1-jén hatályba lépett módosítást megelõzõen a kényszergyógykezelés határozatlan tartamú volt, és mindaddig tartott, amíg a beteg állapotában nem következett be olyan jelentõs egészségügyi változás, amelynek következtében az intézkedés megszüntetésére, a beteg elbocsátására vagy szociális otthoni elhelyezésére kerülhetett sor. Mivel az intézkedés végrehajtása egyéb szempontokat nem vett figyelembe, a kényszergyógykezelés ismételt elrendelése is szükségtelen volt.

Source: https://magyarkozlony.hu/hivatalos-lapok/975f672dc1843931b1fa67d1f5100d6d0dd8b6a2/dokumentumok/ed230682ed584f10cf776be197bbfb333c23d17c/letoltes